Bu Ccfaya ad d-iɛeddi deg tlemmast n terbeɛt-nni, nitni ur t-ẓerren ara am wakken i as-teḍra i Ḥmed, ad yeffeɣ. Degi, segmi ara d-yekcem Ḥmed alamma yeffeɣ, Bu Ccfaya d nukni ad nsel i tezlit-nni n Yidir  Ur ẓriɣ ansi i d-kkiɣ  neɣ  tamurt n umaziɣ . Akken ara yeffeɣ Bu Ccfaya, tarbaɛt-nni ad d-bernen akken llan deg tazwara, ad bedden akken tallit, ssyen ad gren kra n yisurifen deg ubrid ara ten-yawin ɣer nnger. Din kan ad slen i ṣṣut n taɣect ɛlayen yessergagayen ulawen :  Win iɛeddan iɛedda, wayeḍ ad yerǧu nnuba ! .